એક મૂર્ખાઈ આ રીતે બની ગઈ 1.2 અબજ પાઉન્ડનો બિઝનેસ\nબીબીસીના અઠવાડિક કાર્યક્રમ બોસમાં દુનિયાભરના બિઝનેસ લીડરને આવરી લેવાય છે. 

આ અઠવાડિયે અમે વાત કરી ક્રિસ્ટો કારમન સાથે, જેઓ ટ્રાન્ફરવાઇઝ નામના મની ટ્રાન્સફર કંપનીના સ્થાપક અને સીઈઓ છે.  

ઇસ્ટોનિયાના ક્રિસ્ટો 2008ની સાલમાં 28 વર્ષના હતા અને મૅનેજમૅન્ટ કન્સલ્ટન્ટ તરીકે કામ કરી રહ્યા હતા. એ વખતે તેમને ક્રિસમસ નિમિત્તે તગડું 10,000 પાઉન્ડનું બોનસ મળ્યું હતું.  

...ત્યારે મને ખ્યાલ આવ્યો કે મેં નરી મૂર્ખાઈ કરી હતી

તે વખતે ઇસ્ટોનિયામાં વ્યાજના દરો ઊંચા હતા. તેથી તેમણે વિચાર્યું કે કમાણી માટે બોનસના નાણાં યુકેમાંથી વતનમાં રહેલા બચત ખાતામાં મોકલી આપું. 

હાલ 38 વર્ષના ક્રિસ્ટો કહે છે, "મેં યુકેની મારી બૅન્કને 15 પાઉન્ડની ફી આપી અને 10,000 પાઉન્ડ ટ્રાન્સફર કર્યા." 

"એક અઠવાડિયા પછી મેં તપાસ કરી તો ઇસ્ટોનિયાના મારા ખાતામાં ધારણા કરતાં 500 પાઉન્ડ ઓછાં આવ્યા હતા," 

"શું થયું તેની મેં તપાસ કરી ત્યારે મને ખ્યાલ આવ્યો કે મેં નરી મૂર્ખામી કરી હતી."

"મેં મૂર્ખામી કરીને માની લીધેલું કે મારી યુકેની બૅન્ક મને હૂંડિયામણનો એ દર આપશે, જે મેં (ન્યૂઝ સર્વિસ) રોયટર અને બ્લૂમબર્ગમાં જોયો હતો."

"બૅન્કે 5% ટકા ઓછો ફાયદો થાય તેવો હૂંડિયામણનો દર પસંદ કર્યો હતો. આવી રીતે જ કામ ચાલે છે અને તેમાં બૅન્કને ફાયદો મળી જતો હોય છે. એ મારી જ ભૂલ હતી."

બૅન્કને બાયપાસ કરી નાણાં વિદેશમાં ટ્રાન્સફર કરવાની રીત 

પોતાની ભૂલથી નારાજ થયેલા ક્રિસ્ટોએ નક્કી કર્યું કે નાણાં વિદેશમાં ટ્રાન્સફર કરવાની એવી રીત શોધી કાઢવી જોઈએ, જેમાં વચ્ચે બૅન્ક આવે જ નહીં.

શરૂઆતમાં તેમની અને તેમના ઇસ્ટોનિયાના મિત્ર ટાવેટ હિન્ક્રીક્સ વચ્ચે જ નાણાંકીય વ્યવહારો થયા. 

ટાવેટ તે વખતે સ્કાઇપમાં ટેલિકૉમ્યુનિકેશન્સ ડિરેક્ટર તરીકે કામ કરતા હતાં. 

તેમનું કામ ચાલ્યું, કેમ કે ક્રિસ્ટો પોતાની પાઉન્ડમાં થયેલી કમાણીને ઇસ્ટોનિયાના ચલણ ક્રૂન્સમાં ફેરવતા હતા. 

જ્યારે ટાવેટ તેનાથી ઊલટું કરવા માગતા હતા. નાણાંની ફેરબદલ માટે તેઓ બજારના વચલા દર તરીકે જે તે દિવસનો એવરેજ ઍક્સચેન્જ રેટ પસંદ કરી લેતા.

મિત્રોનું નેટવર્ક અને 0.5%ની જ ફી

થોડા સમયમાં તેઓએ ઇસ્ટોનિયામાં રહેતા અને વિદેશમાં રહેતા ઇસ્ટોનિયન મિત્રોનું એક નેટવર્ક તૈયાર કર્યું. 

તેમની વચ્ચે નાણાંની અદલબદલ થવા લાગી તે પછી ક્રિસ્ટો અને ટાવેટને લાગ્યું કે આ રીતને બિઝનેસમાં બદલી શકાય છે.

તેથી 2011માં તેઓએ લંડનમાં ટ્રાન્સફરવાઇઝ નામની...\n\ntl;dr:
ક્રિસ્ટો કારમન એક 'નરી મૂર્ખામી' માટે જાતને દોષ દઈ રહ્યા હતા. પણ, તેમને ત્યારે અંદાજ નહોતો કે મુર્ખામીમાંથી જ એક એવો વિચાર જડી આવશે, જે આગળ જતાં 1.2 અબજ પાઉન્ડનો બિઝનેસ બની જશે.